CELEX: 32014R0059
Language: ro
Date: 2014-01-23 00:00:00
Title: Regulamentul (UE) nr. 59/2014 al Comisiei din 23 ianuarie 2014 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea dioxidului de sulf – sulfiților (E 220-228) în produse aromatizate pe bază de vin  Text cu relevanță pentru SEE

24.1.2014   
            
            
               RO
            
            
               Jurnalul Oficial al Uniunii Europene
            
            
               L 21/9
            
         REGULAMENTUL (UE) NR. 59/2014 AL COMISIEI
   din 23 ianuarie 2014
   de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea dioxidului de sulf – sulfiților (E 220-228) în produse aromatizate pe bază de vin
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Lista de aditivi alimentari a Uniunii poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului (2), fie la inițiativa Comisiei, fie în urma unei cereri.
            
         
               (3)
            
            
               O cerere de autorizare a utilizării dioxidului de sulf – sulfiților (E 220-228) în produse aromatizate pe bază de vin, astfel cum sunt definite la articolul 2 din Regulamentul (CEE) nr. 1601/91 al Consiliului (3), a fost depusă la 27 martie 2013 de către producătorii acestor produse și a fost pusă la dispoziția statelor membre.
            
         
               (4)
            
            
               Există o necesitate tehnologică de a utiliza dioxidul de sulf – sulfiții (E 220-228) în produse aromatizate pe bază de vin. Dioxidul de sulf – sulfiții (E 220-228) se adaugă pentru a stopa oxidarea și pentru a preveni contaminările microbiologice, ceea ce duce la o mai bună conservare a aromei și a culorii produselor. Aceste produse, cum ar fi vermutul, ar trebui protejate în mod special deoarece sunt adesea păstrate mult timp după deschiderea sticlei.
            
         
               (5)
            
            
               Comitetul științific pentru alimentație a stabilit doze zilnice acceptabile pentru dioxidul de sulf – sulfiți (E 220-228) (4). Produsele aromatizate pe bază de vin sunt băuturi alcoolice consumate de obicei ca alternativă la alte băuturi alcoolice, cum ar fi vinul, în care dioxidul de sulf – sulfiții sunt autorizați. Expunerea suplimentară la dioxidul de sulf – sulfiți (E 220-228) bazată pe această nouă utilizare va rămâne limitată și nu va duce la o creștere a aportului global. Prin urmare, este oportun să se permită utilizarea dioxidului de sulf – sulfiților (E 220-228) drept conservanți și antioxidanți în produse aromatizate pe bază de vin.
            
         
               (6)
            
            
               În conformitate cu articolul 3 alineatul (2) din Regulamentul (CE) nr. 1331/2008, pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, Comisia trebuie să solicite avizul Autorității Europene pentru Siguranța Alimentară, cu excepția cazului în care actualizarea în cauză nu este susceptibilă de a avea un efect asupra sănătății umane. Întrucât autorizarea utilizării dioxidului de sulf – sulfiților (E 220-228) drept conservanți și antioxidanți în produse aromatizate pe bază de vin constituie o actualizare a listei respective care nu este susceptibilă de a avea un efect asupra sănătății umane, nu este necesar să se solicite avizul Autorității Europene pentru Siguranța Alimentară.
            
         
               (7)
            
            
               Prin urmare, anexa II la Regulamentul (CE) nr. 1333/2008 ar trebui modificată în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 354, 31.12.2008, p. 16.
   
      (2)  Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).
   
      (3)  Regulamentul (CEE) nr. 1601/91 al Consiliului din 10 iunie 1991 de stabilire a normelor generale privind definirea, descrierea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole (JO L 149, 14.6.1991, p. 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      ANEXĂ
      Partea E a anexei II la Regulamentul (CE) nr. 1333/2008 se modifică după cum urmează:
      
                  1.
               
               
                  În categoria de produse alimentare 14.2.7.1 „Vinuri aromatizate”, se introduce următoarea rubrică după rubrica pentru E 200-203:
                  
                               
                           
                           
                              „E 220-228
                           
                           
                              Dioxid de sulf – sulfiți
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Nivelurile maxime sunt exprimate ca SO2 și se referă la cantitatea totală, disponibilă din toate sursele, un conținut de SO2 care nu depășește 10 mg/kg sau 10 mg/l nu este considerat a fi prezent.”
                                       
                                    
                        
            
                  2.
               
               
                  În categoria de produse alimentare 14.2.7.2 „Băuturi aromatizate pe bază de vin”, se introduce următoarea rubrică după rubrica pentru E 200-203:
                  
                               
                           
                           
                              „E 220-228
                           
                           
                              Dioxid de sulf – sulfiți
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Nivelurile maxime sunt exprimate ca SO2 și se referă la cantitatea totală, disponibilă din toate sursele, un conținut de SO2 care nu depășește 10 mg/kg sau 10 mg/l nu este considerat a fi prezent.”
                                       
                                    
                        
            
                  3.
               
               
                  În categoria de produse alimentare 14.2.7.3 „Cocteiluri aromatizate din produse vitivinicole”, se introduce următoarea rubrică după rubrica pentru E 200-203:
                  
                               
                           
                           
                              „E 220-228
                           
                           
                              Dioxid de sulf – sulfiți
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Nivelurile maxime sunt exprimate ca SO2 și se referă la cantitatea totală, disponibilă din toate sursele, un conținut de SO2 care nu depășește 10 mg/kg sau 10 mg/l nu este considerat a fi prezent.”